Saya mau tau Bingkai dari Cermin mata hitam. Jelaskan dalam bahasa melayu

Bingkai umumnya diperbuat daripada plastik, nilon, logam atau aloi logam. Bingkai nilon biasanya digunakan dalam sukan kerana sifatnya yang ringan dan mudah lentur; bingkai jenis ini boleh kembali ke bentuk asal mereka setelah dibengkokkan tanpa pecah apabila tekanan dikenakan ke atasnya. Lenturan bingkai jenis ini juga boleh membantu cermin mata mencengkam pada muka pemakai dengan lebih baik. Bingkai logam biasanya lebih tegar dari bingkai jenis, oleh dengan itu boleh menjadi lebih mudah rosak apabila pemakai mengambil bahagian dalam aktiviti sukan, tetapi ini tidak bermakna bingkai jenis ini tidak boleh digunakan untuk kegiatan seperti itu. Kerana bingkai logam lebih bersifat tegar, beberapa model yang mempunyai engsel berpegas untuk membantu mencengkam muka pemakai dengan lebih baik. Hujung cangkuk rehat dan jambatan hidungnya boleh dibentuk atau dipasangkan dengan getah atau bahan plastik untuk meningkatkan daya cengkamannya. Hujung cangkuk rehat biasanya melengkung agar ia "membelit" telinga, namun ada juga sesetengah model yang mempunyai cangkuk lurus.

Beberapa jenis cermin mata hitam sukan mempunyai pilihan menukar kanta. Kanta boleh dikeluarkan dengan mudahnya dan ditukarkan dengan kanta yang berbeza, biasanya dengan warna yang berbeza. Tujuannya adalah untuk membenarkan pemakainya mengubah kanta dengan mudah apabila keadaan cahaya atau aktiviti berubah. Satu set kanta adalah mempunyai kos yang lebih murah daripada kos sepasang cermin mata yang berasingan kerana membawa kanta tambahan adalah kurang berat daripada membawa beberapa pasang cermin mata. Ia juga memudahkan penggantian satu set kanta jika rosak. Jenis cermin mata hitam dengan kanta boleh tukar yang paling biasa mempunyai satu lensa atau perisai yang menutupi kedua-dua mata. Ada juga cermin mata yang dipasangkan kanta boleh tukar pada kedua-dua belah mata namun ia kurang biasa.